Publication: Magyar Közlöny
Issue: MK-2008-27 (Year: 2008, Number: 27)
Era: 2004-2010
Section: A többször módosított 18/1998. (VI. 3.) NM rendelet
Paragraph Index: 544

9. § (3) bekezdésének értelmében a csökkent immunitású személyek egészségének védelme érdekében az egészségügyi szolgáltató – az ÁNTSZ által biztosított oltóanyaggal – az influenza elleni oltást a transzplantációs, az onkológiai, a hematológiai, a dializáló, a felnõtt- és a gyermek-intenzív ellátást nyújtó, valamint a krónikus belgyógyászati osztályokon a betegekkel közvetlen kapcsolatba kerülõ egészségügyi dolgozók számára évente köteles felajánlani. IX. EGYÉB OLTÓANYAGOKKAL TÖRTÉNÕ OLTÁSOK A) AKTÍV IMMUNIZÁLÁS CÉLJÁRA HASZNÁ- LANDÓ OLTÓANYAGOK Az oltás beadása elõtt az oltóanyag alkalmazási elõiratát át kell tanulmányozni, s az abban foglaltaknak megfelelõen kell a vakcinát használni. Különösen érvényes ez a gyógyszertárakból beszerezhetõ vakcinák esetében, melyekkel kapcsolatban az oltóorvosoknak kevesebb gyakorlatuk és tapasztalatuk van, mint a már évtizedek óta használatos térítésmentes vakcinákkal. A vakcinák alkalmazási elõirata az OGYI hivatalos kiadványában (Alkalmazási elõiratok hivatalos gyûjteménye) vagy az OGYI internetes honlapján (www.ogyi.hu), az alkalmazási elõiratok címszó alatt megtalálhatók. A 2007. december 31-i állapot szerint hazánkban, illetve az Európai Unióban törzskönyvezett, általában gyógyszertárakból beszerezhetõ, járványügyi szempontból jelentõséggel bíró vakcinák és azok alkalmazása a teljesség igénye nélkül a következõkben foglalható össze:

Source: https://magyarkozlony.hu/hivatalos-lapok/d8cdd5c43248697cd570e6add76a196212ba4648/dokumentumok/d54c5b31dfd787b13bb8ae327268a0f4ffbc288a/letoltes